সলোমন দ্বীপপুঞ্জে অনুষ্ঠিত ২০১২ ওএফসি নেশন্স কাপে স্বাগতিক সলোমন দ্বীপপুঞ্জ, নিউজিল্যান্ড, নতুন ক্যালিডোনিয়া, ভানুয়াতু, তাহিতি, ফিজি, পাপুয়া নিউগিনি এবং সামোয়া অংশগ্রহণ করে। লসন তামা স্টেডিয়ামে অনুষ্ঠিত ফাইনালে তাহিতি নতুন ক্যালিডোনিয়াকে স্টিভি ছং হুয়ের বিজয়সূচক গোলে ১–০ ব্যবধানে পরাজিত করে চ্যাম্পিয়ন হয়। এ জয়ের ফলে অস্ট্রেলিয়া ও নিউজিল্যান্ডের পর একমাত্র দল হিসেবে ওএফসি নেশন্স কাপ জয়লাভ করে। পাশাপাশি দলটি ২০১৩ সালের ফিফা কনফেডারেশন্স কাপে অংশগ্রহণের সুযোগ লাভ করে।